**SPRENDIMAS**

DĖL PANEVĖŽIO RAJONO SAVIVALDYBĖS TARYBOS ETIKOS KOMISIJOS

2023 METŲ VEIKLOS ATASKAITOS PATVIRTINIMO

2024 m. vasario 15 d. Nr. T2-

Panevėžys

 Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Panevėžio rajono savivaldybės tarybos etikos komisijos veiklos nuostatų, patvirtintų Panevėžio rajono savivaldybės tarybos 2023 m. gegužės 18 d. sprendimu Nr. T-126 „Dėl Panevėžio rajono savivaldybės tarybos etikos komisijos sudarymo ir veiklos nuostatų patvirtinimo“, 41 punktu, Savivaldybės taryba n u s p r e n d ž i a:

 Patvirtinti Panevėžio rajono savivaldybės tarybos etikos komisijos 2023 metų veiklos ataskaitą (pridedama).

Jonas Masiokas

2024-01-31

 PATVIRTINTA

 Panevėžio rajono savivaldybės tarybos

 2024 m. vasario 15 d. sprendimu Nr. T-

**PANEVĖŽIO RAJONO SAVIVALDYBĖS TARYBOS ETIKOS KOMISIJOS**

**2023 METŲ VEIKLOS ATASKAITA**

Ataskaitiniu laikotarpiu veikė Savivaldybės tarybos 2019 m. birželio 20 d. sprendimu Nr. T-150 „Dėl Panevėžio rajono savivaldybės tarybos etikos komisijos sudarymo ir jos veiklos nuostatų patvirtinimo“ sudaryta Komisija iš 12 asmenų: 8 Savivaldybės tarybos narių ir 4 Savivaldybės seniūnaitijų seniūnaičių. Komisijos pirmininkas – Jonas Masiokas, pirmininko pavaduotojas – Algimantas Birbilas, nariai: Alfonsas Bakšys, Aurelija Bankauskienė, Dalius Dirsė, Genė Jakaitienė, Jūratė Januškienė, Vitalija Kuliešienė, Aurelija Petronienė, Donatas Tumas, Ineta Tumienė ir Valdas Vaičiulis.

2023 m. kovo 5 d. įvykus savivaldybių tarybų ir merų rinkimams ir patvirtinus Savivaldybės tarybos naują sudėtį Panevėžio rajono savivaldybės taryba 2023 m. gegužės 18 d. sprendimu Nr. T-126 „Dėl Panevėžio rajono savivaldybės tarybos etikos komisijos sudarymo ir jos veiklos nuostatų patvirtinimo“ patvirtino Panevėžio rajono savivaldybės tarybos etikos komisijos veiklos nuostatus ir sudarė šios sudėties komisiją Savivaldybės tarybos įgaliojimų laikui: komisijos pirmininkas – Jonas Masiokas, pirminimo pavaduotoja – Birutė Kronienė, nariai: Alfonsas Bakšys, Genė Jakaitienė, Jūratė Januškienė, Ramutė Kavaliauskaitė, Donatas Tumas.

2023 m. Etikos komisija gavo Savivaldybės tarybos narių Alfonso Bakšio ir Donato Tumo pareiškimą dėl Savivaldybės tarybos nario Petro Nevulio elgesio. 2023 m. spalio 30 d. įvyko Savivaldybės tarybos etikos komisijos posėdis, kuriame buvo svarstomas klausimas „Dėl 2023 m. spalio 20 d. gauto pareiškimo“. Posėdyje dalyvavo 6 Etikos komisijos nariai. Bendru sutarimu nutarta tyrimo pagal 2023 m. spalio 20 d. gautą pareiškimą dėl Tarybos nario Petro Nevulio elgesio nepradėti.

Vykdyta Tarybos narių privačių interesų deklaracijų peržiūra, teikta pagalba Tarybos nariams dėl deklaracijų pildymo. Vykdyti kiti Etikos komisijos kompetencijai priskirti priežiūros klausimai: Lietuvos Respublikos vietos savivaldos įstatymo, Lietuvos Respublikos valstybės politikų elgesio kodekso, Lietuvos Respublikos viešųjų ir privačių interesų derinimo įstatymo laikymasis.

2023 m. rugsėjo 22 d. Etikos komisijos pirmininkas, 2 komisijos nariai ir komisijos sekretorė dalyvavo renginyje „Korupcijai atsparios aplinkos kūrimo svarba savivaldoje“. Renginį organizavo Specialiųjų tyrimų tarnyba kartu su Vyriausiosios tarnybinės etikos komisija, Lietuvos Respublikos finansų ministerija ir VšĮ Valdymo koordinavimo centru.

Etikos komisija stebėjo Savivaldybės tarybos narių Tarybos posėdžių lankomumą. Savivaldybės tarybos posėdžių nelankymo be pateisinamos priežasties neužfiksuota, apie nedalyvavimą posėdžiuose visais atvejais buvo pranešta Savivaldybės tarybos reglamento nustatyta tvarka.

Visuomenės infomavimo priemonėse nebuvo paskelbtos pagrįstos informacijos apie politikų galimai padarytus pažeidimus. Negauta nė vieno Vyriausiosios tarnybinės etikos komisijos prašymo patikrinti, ar Savivaldybės tarybos nariai nepadarė Valstybės politikų elgesio kodekse ar Savivaldybės tarybos nario veiklą reglamentuojančiuose įstatymuose ar kituose teisės aktuose nustatytų valstybės politiko elgesio principų ar reikalavimų pažeidimų.

Sisteminta informacija apie 2023 m. Tarybos narių pareikštus nusišalinimus ir jų priėmimą ar nepriėmimą.

|  |  |
| --- | --- |
| Apie nusišalinimą nuo interesų konfliktą keliančių klausimų svarstymo (Tarybos, komitetų, komisijų ir kt. posėdžiuose arba raštu iki klausimo nagrinėjimo) pareiškusių Savivaldybės tarybos narių skaičius | Nusišalinimo atvejai |
| 25 | 166 |
| priimti | nepriimti |
| 91 | 75 |

Pagrindinės nusišalinimų nepriėmimo priežastys susijusios su daugumos Tarybos narių privačiais interesais, svarstant Savivaldybės tarybos sprendimų projektus dėl Savivaldybės 2023–2025 m. strateginio veiklos plano patvirtinimo, Savivaldybės 2023 metų biudžeto patvirtinimo ir jo pakeitimo, didžiausio leistino pareigybių skaičiaus, įvairių projektų rengimo, dėl turto perėmimo. Nusišalinimai Savivaldybės tarybos sprendimu nepriimti vadovaujantis Vyriausiosios tarnybinės etikos komisijos patvirtintu Privačius interesus deklaruojančio asmens pareikšto nusišalinimo nepriėmimo 2 kriterijumi, motyvuojant, kad priėmus privačius interesus deklaruojančio asmens pareikštą nusišalinimą neliktų kvorumo, todėl nebūtų įmanoma priimti sprendimų.

Parengtos dviejų pusmečių suvestinės apie Tarybos narių, pareiškusių apie nusišalinimą nuo interesų konfliktą keliančių klausimų svarstymo, nusišalinimo atvejus ir paviešintos savivaldybės interneto svetainėje. Pareikštų nepriimtų nusišalinimų atvejai perduoti Vyriausiosios tarnybinės etikos komisijai per PINREG registrą.

Įgyvendinant Vyriausiosios tarnybinės etikos komisijos rekomendacijas ir tinkamai vykdant Viešųjų ir privačių interesų derinimo valstybinėje tarnyboje įstatymo nuostatas vis daugiau dėmesio skirta interesų konfliktų valdymui, siekta laikytis Tarybos narių nusišalinimo nustatytos tvarkos ir nusišalinimo nepriėmimo procedūrų.

\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS TARYBOS**

**ETIKOS KOMISIJOS PIRMININKAS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS ETIKOS KOMISIJOS 2023 METŲ VEIKLOS ATASKAITOS PATVIRTINIMO“ PROJEKTO AIŠKINAMASIS RAŠTAS**

2024 m. sausio 31 d.

Panevėžys

**1. Sprendimo projekto tikslai ir uždaviniai**

Panevėžio rajono savivaldybės tarybos etikos komisijos veiklos nuostatų, patvirtintų Panevėžio rajono savivaldybės tarybos 2019 m. birželio 20 d. sprendimu Nr. T-150 „Dėl Panevėžio rajono savivaldybės tarybos etikos komisijos sudarymo ir veiklos nuostatų patvirtinimo“, 37 punkte ir Panevėžio rajono savivaldybės tarybos etikos komisijos veiklos nuostatų, patvirtintų Panevėžio rajono savivaldybės tarybos 2023 m. gegužės 18 d. sprendimu Nr. T-126 „Dėl Panevėžio rajono savivaldybės tarybos etikos komisijos sudarymo ir veiklos nuostatų patvirtinimo“, 41 punkte nustatyta, kad Etikos komisija yra atskaitinga Savivaldybės tarybai. Etikos komisijos pirmininkas vieną kartą per metus Savivaldybės tarybai teikia informaciją ir ataskaitą apie savo darbą.

**2. Siūlomos teisinio reguliavimo nuostatos ir laukiami rezultatai**

Sprendimo projektu siūloma Savivaldybės tarybai patvirtinti Etikos komisijos 2023 metų veiklos ataskaitą.

 Pateikta ataskaita. Įvykdytas Panevėžio rajono savivaldybės tarybos etikos komisijos veiklos nuostatų reikalavimas.

**3. Lėšų poreikis ir šaltiniai**

Sprendimo projektui įgyvendinti lėšos nereikalingos.

**4. Kiti reikalingi pagrindimai, skaičiavimai, paaiškinimai**

Nėra.

Komisijos pirmininkas Jonas Masiokas